b'\n_START_ARTICLE_\nMario (Super Mario bros.)\n_START_PARAGRAPH_\nMario je lik iz serije videoiger Super Mario Bros. podjetja Nintendo. Ustvaril ga je japonski oblikovalec iger \xc5\xa0igeru Mijamoto. Prvi\xc4\x8d se je pojavil v igri Donkey Kong leta 1981. Od takrat je iz\xc5\xa1lo okrog 200 iger, v katerih je nastopil, s skupno prodanimi ve\xc4\x8d kot 250 milijoni izvodov iger (do 2011) je to najuspe\xc5\xa1nej\xc5\xa1a fran\xc5\xa1iza videoiger vseh \xc4\x8dasov. Danes je maskota firme igralnih konzol Nintendo._NEWLINE_Mario je opisan kot italijanski vodovodni in\xc5\xa1talater, ki se bojuje proti Bowserju za svobodo princese Peach. Ima mlaj\xc5\xa1ega brata Luigija, ki ga spremlja v ve\xc4\x8dini iger, in doma\xc4\x8do \xc5\xbeival Yoshija, ki nastopa tudi v lastni fran\xc5\xa1izi.'